CELEX: 32015D0474
Language: bg
Date: 2015-03-18 00:00:00
Title: Решение за изпълнение (ЕС) 2015/474 на Комисията от 18 март 2015 година за изменение на Решение за изпълнение 2013/92/ЕС относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай (нотифицирано под номер С(2015) 1684)

20.3.2015   
            
            
               BG
            
            
               Официален вестник на Европейския съюз
            
            
               L 76/64
            
         РЕШЕНИЕ ЗА ИЗПЪЛНЕНИЕ (ЕС) 2015/474 НА КОМИСИЯТА
   от 18 март 2015 година
   за изменение на Решение за изпълнение 2013/92/ЕС относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай
   
      
         (нотифицирано под номер С(2015) 1684)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Решение за изпълнение 2013/92/ЕС на Комисията (2) се отнася до надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай.
            
         
               (2)
            
            
               Прилагането на Решение за изпълнение 2013/92/ЕС показа, че дървеният опаковъчен материал, използван при транспорта на определени стоки с произход от Китай, продължава да представлява фитосанитарен риск за Съюза. Следователно посоченото решение следва да продължи да се прилага до 31 март 2017 г.
            
         
               (3)
            
            
               Фитосанитарните проверки, извършени от държавите членки, сочат, че дървеният опаковъчен материал, използван при транспорта на стоки от шисти, лакирани или емайлирани керамични изделия и плосковалцувани продукти от желязо или от нелегирана стомана, също е бил заразен с вредители, а именно с Anoplophora glabripennis (Motschulsky). Поради това в обхвата на Решение за изпълнение 2013/92/ЕС следва да бъдат включени и посочените стоки.
            
         
               (4)
            
            
               С Директива за изпълнение 2014/78/ЕС на Комисията (3) точка 8 бе заличена от част A, раздел I от приложение IV към Директива 2000/29/ЕО. Следователно позоваванията на точка 8 в членове 3 и 4 от Решение за изпълнение 2013/92/ЕС следва да бъдат заличени.
            
         
               (5)
            
            
               Опитът показва, че фитосанитарните проверки, които се извършват с честота най-малко 15 %, са целесъобразни, като се вземе предвид фитосанитарният риск, свързан с всяка стока, която попада в обхвата на настоящото решение, както и че е налице необходимост от осигуряване на по-пропорционално разпределение на ресурсите за извършване на ефективни и ефикасни проверки на всички стоки по еднакъв начин. Поради това честотата на фитосанитарните проверки за някои стоки трябва да бъде намалена от 90 % на 15 %.
            
         
               (6)
            
            
               Опитът показва, че за да предоставят на Китайската национална организация за растителна защита допълнителна информация за регистрираните случаи на засичане на вредители по дървен опаковъчен материал, е необходимо държавите членки да докладват информацията, необходима за установяване на източниците на ненадеждна маркировка, както и причините, поради които дадена маркировка се счита за неточна.
            
         
               (7)
            
            
               За да се гарантира съгласуваност на фитосанитарните проверки, извършени в периода от 1 октомври 2014 г. до 31 март 2015 г., и на информацията за тях, е целесъобразно да се предвиди преходен режим за този период.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2013/92/ЕС се изменя, както следва:
   
               1.
            
            
               Член 3, първа алинея се заменя със следното:
               „Дървеният опаковъчен материал от пратки, съдържащи определените стоки, подлежи на фитосанитарните проверки, предвидени в член 13а, параграф 1, буква б), подточка iii) от Директива 2000/29/ЕО, при минималните честоти, установени в приложение I към настоящото решение, за да се потвърди, че дървеният опаковъчен материал отговаря на изискванията, определени в част A, раздел I, точка 2 от приложение IV към Директива 2000/29/ЕО.“
            
         
               2.
            
            
               Член 4 се заменя със следното:
               „Член 4
               Мерки в случай на несъответствие
               Ако фитосанитарните проверки, посочени в член 3, покажат несъответствие с част A, раздел I, точка 2 от приложение IV към Директива 2000/29/ЕО или заразяване на дървения опаковъчен материал с вредителите, изброени в част А от приложение I към посочената директива, съответната държава членка незабавно прилага по отношение на несъответстващия на изискванията дървен опаковъчен материал някоя от мерките, предвидени в член 13в, параграф 7 от същата директива.“
            
         
               3.
            
            
               Член 5 се заменя със следното:
               „Член 5
               Докладване
               Без да се засягат разпоредбите на Директива 94/3/ЕО на Комисията (4), държавите членки, като използват образеца, посочен в приложение II, предоставят на Комисията информация за броя на извършените в съответствие с членове 2 и 3 от настоящото решение фитосанитарни проверки и за резултатите от тях в следните срокове: до 31 юли 2016 г. за периода от 1 април 2015 г. до 31 март 2016 г. и до 31 юли 2017 г. за периода от 1 април 2016 г. до 31 март 2017 г.
            
         
               4.
            
            
               Член 7, втора алинея се заменя със следното:
               „Членове 1—4 се прилагат до 31 март 2017 г.“
            
         
               5.
            
            
               Приложения I и II се изменят в съответствие с приложението към настоящото решение.
            
         Член 2
   По отношение на фитосанитарните проверки, извършени в периода от 1 октомври 2014 г. до 31 март 2015 г., както и на предоставянето на информация за техния брой и резултатите от тях, продължава да се прилага Решение за изпълнение 2013/92/ЕС във вида преди изменението му с настоящото решение.
   Член 3
   Адресати на настоящото решение са държавите членки.
   
      Съставено в Брюксел на 18 март 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2013/92/ЕС на Комисията от 18 февруари 2013 г. относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай (ОВ L 47, 20.2.2013 г., стр. 74).
   
      (3)  Директива за изпълнение 2014/78/ЕС на Комисията от 17 юни 2014 г. за изменение на приложения I, II, III, IV и V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 183, 24.6.2014 г., стр. 23).
   
      (4)  Директива 94/3/ЕО на Комисията от 21 януари 1994 година относно установяване на процедура за уведомяване за залавяне на пратка или вреден организъм от трети страни, които представляват непосредствена фитосанитарна опасност (ОВ L 32, 5.2.1994 г., стр. 37).“
   
      ПРИЛОЖЕНИЕ
      Приложение I към Решение за изпълнение 2013/92/ЕС се заменя със следното:
      
         
            „ПРИЛОЖЕНИЕ I
            
               ОПРЕДЕЛЕНИ СТОКИ
            
            
                        Код по Комбинираната номенклатура
                     
                     
                        Описание
                     
                     
                        Честота на фитосанитарни проверки (%)
                     
                  
                        2514 00 00
                     
                     
                        Шисти, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        15
                     
                  
                        2515
                     
                     
                        Мрамор, травертин, мушелкалк и други варовици, използвани за направа на паметници или в строителството, с привидна плътност, равна или по-голяма от 2,5 и алабастър, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        15
                     
                  
                        2516
                     
                     
                        Гранит, порфир, базалт, пясъчник и други камъни, използвани за направа на паметници или в строителството, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        15
                     
                  
                        6801 00 00
                     
                     
                        Павета, бордюри за тротоари и плочи за паваж, от естествени камъни (различни от шистите)
                     
                     
                        15
                     
                  
                        6802
                     
                     
                        Обработени дялани или строителни камъни (различни от шистите) и изделия от тези камъни, с изключение на тези от № 6801; кубчета, парчета и подобни артикули за мозайки от естествени камъни (включително шистите), дори върху подложка; гранули, отломки и прах от естествени камъни (включително шистите), оцветени изкуствено
                     
                     
                        15
                     
                  
                        6803 00
                     
                     
                        Обработени естествени шисти и изделия от естествени или агломерирани шисти
                     
                     
                        15
                     
                  
                        6908
                     
                     
                        Плочки и плочи за настилане или облицоване, от керамика, лакирани или емайлирани; кубчета, парчета и подобни артикули за мозайки, от керамика, лакирани или емайлирани, дори върху подложка
                     
                     
                        15
                     
                  
                        7210
                     
                     
                        Плосковалцувани продукти от желязо или от нелегирана стомана с широчина 600 mm или повече, плакирани или покрити
                     
                     
                        15“
                     
                  
      
      Приложение II към Решение за изпълнение 2013/92/ЕС се заменя със следното:
      
         
            „ПРИЛОЖЕНИЕ II
            
               ОБРАЗЕЦ ЗА ДОКЛАДВАНЕ
            
            
                        
                           Доклад за фитосанитарните проверки при вноса на дървен опаковъчен материал, за всяка пратка от определените стоки с произход от Китай
                        
                     
                  
                        
                           Отчетен период:
                        
                     
                  
                        
                           Докладваща държава членка:
                        
                     
                  
                        
                           Участващи входни пунктове:
                        
                     
                     
                        
                           Място на инспекцията:
                        
                     
                     
                        
                           брой пратки, инспектирани на местоназначението:
                        
                        
                           брой пратки, инспектирани на входния пункт
                        
                     
                  
                         
                     
                     
                        
                           Код по Комбинираната номенклатура: 2514 00 00
                        
                     
                     
                        
                           Код по Комбинираната номенклатура: 2515
                        
                     
                     
                        
                           Код по Комбинираната номенклатура: 2516
                        
                     
                     
                        
                           Код по Комбинираната номенклатура: 6801 00 00
                        
                     
                     
                        
                           Код по Комбинираната номенклатура: 6802
                        
                     
                     
                        
                           Код по Комбинираната номенклатура: 6803 00
                        
                     
                     
                        
                           Код по Комбинираната номенклатура: 6908
                        
                     
                     
                        
                           Код по Комбинираната номенклатура: 7210
                        
                     
                  
                        Брой на пристигащите пратки, влезли в ЕС през докладващата държава членка
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Брой на инспектираните пратки, от които
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        брой на пратките с дървен опаковъчен материал, който съответства на изискванията
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        брой на задържаните пратки с дървен опаковъчен материал, който не съответства на изискванията
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    засегнати от вредител и необозначени със съответстваща маркировка по МСФМ № 15 (моля, представете разбивка по видове вредители и посочете дали маркировката липсва или е неточна) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —засегнати от вредител и обозначени със съответстваща маркировка по МСФМ № 15 (моля, представете разбивка по видове вредители)Моля, посочете кода на държавата, кода на производителя/лицето, осигурило обработката, и кода на обработката на маркировката(ите) по МСФМ № 15
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    само такива, необозначени със съответстваща маркировка по МСФМ № 15 (моля, посочете дали маркировката липсва или е неточна) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Ако е приложимо, моля, посочете причините, поради които маркировките по МСФМ № 15 са определени за неточни (вид, метод на прилагане и т.н.)“